यस्तै पछिल्लो समय वैदेशिक रोजगारीले पनि गृहिणीहरूमा नकारात्मक प्रभाव पारेको छ । घर बसी–बसी घरखर्च लगायत आफूनो यावत आवश्यकता पूरा हुने भएपछि गृहिणीहरूमा परनिर्भरता बढ्दै गएको देखिन्छ । वैदेशिक रोजगारीबाट श्रीेमानहरूले पठाएको रकम गृहिणीहरूले घरखर्च लगायत अनुत्पादक कार्यमा खर्च गर्ने हुँदा यसले महिलामा आर्थिक परनिर्भरता बढाएको छ । महिलाहरूमा बढ्दै गएको आर्थिक परनिर्भरताले एकातिर पुरुषहरूको जिम्मेवारी बढाएको छ भने अर्कोतिर श्रीमानहरूलाई अतिरिक्त कमाइ गरेर भए पनि घरपरिवार पाल्नुपर्ने बाध्यता छ ।
